Page:My boy Tammy.pdf/4

 4 My Cromy is a useful cow,

And she is come of a good kyne;

Aft has she wet the bairn's mou',

And I am laith that she should tyne:

Get up, goodman, it is fou time,

The sun shines in the lift fue hie;

Sloth never made a gracious end,

Go tak' your auld cloak about ye.

My cloak was anes a good grey cloak,

When it was fitting for my wear;

But now 'tis scantly worth a groat,

For I have worn't this mony a year:

Let's spend the gear that we have won,

We little ken the day we'll die;

Then I'll be proud, since I have sworn

To have a new cloak about me.

In days when our King Robert rang,

His hose they cost but half-a-crown;

Yet said they were a groat o'er dear,

And call'd the taylor thief and lown.

He was the king that wore the crown,

And thou a man of laigh degree;

'Tis pride puts a' the country down,

Sae tak' your auld cloak about ye.

Every land has its ain laugh,

Ilk kind of corn it has its hool,

I think the world is a' gane daft,

When ilka wife her man would rule;

Do ye not see Rob, Jock, and Hab,

How they are girded gallantly,